stanford-oval/wikipedia huggingface dataset:
Baijerin kieli

| Baijeri |
| --- | --- |

Oma nimi:  Boarisch
Tiedot
Alue:  Baijeri Itävalta
Puhujia:  6 miljoonaa
Kirjaimisto:  latinalainen
Kielitieteellinen luokitus
Kielikunta:  indoeurooppalaiset kielet
Kieliryhmä:  germaaniset kielet länsigermaaniset kielet yläsaksalaiset kielet
Kielikoodit
ISO 639-1:  ei ole
ISO 639-2:  gem
ISO 639-3:  bar
 Ohje 
Baijerin kieli (Boarisch) on indoeurooppalaisen kielikunnan germaanisen kieliryhmän länsigermaaniseen haaraan kuuluva kieli. Sitä puhutaan laajasti Baijerin ja Itävallan alueella, ja se on lähellä saksaa.
Aiheesta muualla

Kuvia tai muita tiedostoja aiheesta Baijerin kieli Wikimedia Commonsissa
Backer Aloenouvo

| Henkilötiedot |
| --- | --- | --- |
Syntymäaika: 4. heinäkuuta 1990 (ikä 34)
Syntymäpaikka: Masseda, Togo
Pelipaikka: hyökkääjä
Pituus: 167 senttimetriä
Seura
Seura:  AS Marsa
Pelinumero: 20
Seurat
| Vuodet | Seura | O (M) |
| 2006–2008 2008– |  US Massédena  AS Marsa |  44 (6) |
Maajoukkue
| 2010– |  Togo | 8 (3) |
 Seurajoukkueuran tilastot kattavat vain kansalliset sarjat.
Backer Aloenouvo (s. 4. heinäkuuta 1990 Masseda, Togo) on togolainen jalkapalloilija, joka edustaa Tunisian pääsarjassa AS Marsaa. Pelipaikaltaan Aloenouvo on hyökkääjä.
Seurajoukkueura

Aloenouvo aloitti ammattilaisuransa US Massédenassa kaudella 2006–2007. Hän vietti seurassa kaksi kautta, kunnes siirtyi kesällä 2008 Tunisiaan AS Marsaan.
Aiheesta muualla

National Football Teams (englanniksi)
Antti Sainio

| Antti Sainio> Henkilötiedot |
| --- | --- |
Koko nimi:  Antti Juha Eemeli Sainio
Syntynyt: 17. toukokuuta 2005 (ikä 19) Nokia, Suomi
Kansalaisuus:   Suomi
Yleisurheilija
Pituus:  172 cm
Paino:  65 kg
Laji:  400 metrin aitajuoksu
Seura:  Tampereen Pyrintö
Valmentaja:  Maarit Palmroos
Ennätykset:  49,36 (Lima 2024)
 Tietolaatikko päivitetty 31. elokuuta 2024 
Antti Juha Eemeli Sainio (s. 17. toukokuuta 2005 Nokia) on suomalainen yleisurheilija, joka kilpailee 400 metrin aitajuoksussa. Sainio edustaa Tampereen Pyrintöä ja häntä valmentaa hänen äitinsä Maarit Palmroos.
Sainio voitti kultaa vuoden 2024 Kalevan kisoissa Vaasassa ajalla 49,99. Saman vuoden alle 20-vuotiaiden MM-kilpailuissa Perun Limassa hän selviytyi finaaliin juoksemalla välierässä oman ennätyksensä ja silloisen ikäluokan kauden kärkituloksen 49,36. Finaalissa Sainio juoksi pronssille tuloksella 49,61. Alle 20-vuotiaiden EM-kilpailuissa 2023 Sainio juoksi hopealle.
Sainio voitti kultaa 300 metrin aitajuoksussa vuoden 2024 sisäratojen SM-kilpailuissa Tampereella.
Sainion veli on pikajuoksija Ville Aarnivala.
Henkilökohtaiset ennätykset

400 metrin aitajuoksu: 49,36 (Lima 2024)
Angel Down

| Angel Down Sebastian Bach |
| --- | --- | --- |

Studioalbumin tiedot
 Äänitetty : Sound City Studios, Hollywood, Kalifornia
 Julkaistu: 20. marraskuuta 2007
 Tuottaja(t): Roy Z
 Tyylilaji: heavy metal, glam metal, hard Rock
 Kesto: 54.29
 Levy-yhtiö: Merovingian Music
Listasijoitukset
  191.
Sebastian Bachin muut julkaisut
| Back 2 Basics 2001 | Angel Down 2007 | Kicking & Screaming 2011 |
Angel Down on laulaja Sebastian Bachin viides sooloalbumi, joka julkaistiin 20. marraskuuta 2007.
Albumi debytoi Yhdysvalloissa Billboard 200 -listan sijalla 191.
Kappaleet

Angel Down – 3.48 (Adam Albright/Sebastian Bach)
You Don’t Understand – 3.06 (Sebastian Bach/Roy Z)
Back in the Saddle – 4.19 (Joe Perry/Steven Tyler)
(Love Is) a Bitchslap – 3.08 (Sebastian Bach/Roy Z)
Stuck Inside – 2.57 (Johnny Chromatic/Axl Rose)
American Metalhead – 4.02 (Mike Chlasciak)
Negative Light – 4.33 (Sebastian Bach/Mike Chlasciak/Steve Digiorgio)
Live and Die – 3.53 (Mike Chlasciak/Tim Clayborne)
By Your Side – 5.27 (Sebastian Bach/Roy Z)
Our Love Is a Lie – 3.20 (Sebastian Bach/Mike Chlasciak/Roy Z)
Take You Down with Me – 4.37 (Sebastian Bach/Steve DiGiorgio)
Stabbin’ Daggers – 3.41 (Sebastian Bach/Johnny Chromatic/Bobby Jarzombek)
You Bring Me Down – 3.16 (Ralph Santolla)
Falling into You – 4.21 (Sebastian Bach/Desmond Child)
Kappaleet > Singlet

"(Love Is) A Bitchslap" (Radio single) (2-Track)
"(Love Is) A Bitchslap" (Radio single) (3-Track)
"By Your Side" (Radio single)
Kokoonpano

Sebastian Bach – laulu
"Metal" Mike Chlasciak – soolokitara
Johnny Chromatic – rytmikitara
Steve DiGiorgio – bassokitara
Bobby Jarzombek – rummut
+
Axl Rose – laulu (kappale 3), taustalaulu (kappaleet 4 ja 5)
Arvostelut

Allmusic:
Imperiumi: 8/10
Soundi:
Ashrita Furman

2011
Ashrita Furman (s. 16. syyskuuta 1954) on yhdysvaltalainen ruokakauppias, jolla on nimissään eniten Guinnessin ennätysten kirjan ennätyksiä — ennätys tämäkin. Furmanin saavutuksiin kuuluu muun muassa nopein kengurukepillä kuljettu maili (12 minuuttia 16 sekuntia), 23 maitopurkin tasapainottelu leuan varassa 11,23 sekunnin ajan sekä mailin juoksu täysi maitopullo pään päällä ajassa 8 minuuttia 27 sekuntia. Furman teki ensimmäisen ennätyksensä vuonna 1979.
Aiheesta muualla

Wikimedia Commonsissa on kuvia tai muita tiedostoja aiheesta .
Ashrita Furmanin kotisivut
Video: Ashrita Furman life story The Record Breaker, Tiiviisti.
Video: Ashrita Furman interview, Tiiviisti.
Atoklinten

Atoklinten tai Atoklimpen (luulajansaameksi Átoklimpoe, eteläsaameksi Aatoeklibpie) on vuori Ruotsissa Storumanin kunnan Tärnabyssä. Paikka on saamelaisten perinteen mukaan pyhä paikka ja siellä on seidan kaltaisia kivimuodostelmia ja jäänteitä saamelaisasutuksesta. Alueelta löytyy jälkiä asbestin avolouhoksesta, jota on käytetty mahdollisesti jo esihistoriallisena aikana.
Alpakka

| Alpakka |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Kamelit Camelidae
Suku::  Vicugna
Laji::  pacos
Kaksiosainen nimi
 Vicugna pacos  (Linnaeus, 1758) 
Synonyymit
 Lama pacos 

Katso myös
   Alpakka Wikispeciesissä   Alpakka Commonsissa 
Infobox OKNimi-testi OK: 
Alpakka (Vicugna pacos) on eteläamerikkalainen villantuotantoon jalostettu kamelieläin, jonka pääasiallinen kantamuoto on vikunja. Se on myös laaman lähisukulainen.
Ulkonäkö ja koko

Alpakoiden turkki on yksivärinen tai kirjava, perusväreinä ovat valkoinen, ruskea, harmaa ja musta.
Täysikasvuisen alpakan säkäkorkeus on alle metrin ja paino 60–80 kg. Alpakka samoin kuin laamakin on kesytetty kotieläimeksi ainakin 5000 vuotta sitten. Alpakan villi kantamuoto on vikunja ja laaman guanako. Kaikki neljä ovat lähisukulaisia ja risteytyvät keskenään saaden lisääntymiskykyisiä jälkeläisiä. Alpakka on perinteisesti villantuottaja ja laama on juhta, mutta villalaamojen (wooly-llama) villa on alpakanvillan tasoista ja erityisesti Boliviassa kasvatetaan tämän tyyppisiä laamoja.
Alpakasta on kaksi päätyyppiä, pörröinen "huacaya" ja suoravillainen "suri". Huacaya-tyyppi pärjää Suomen oloissa talvellakin, surin suora villa saattaa kastua ja se on herkempi palelemaan huonolla ilmalla.
Alpakoiden perusvärejä on 22, ja perinteinen tapa villankäytössä on ollut luonnonmukaisten värien käyttö. Valkoista villaa myös värjätään, ja esimerkiksi Perussa se on suosituin alpakan väri. Alpakoita ja laamoja käytetään paitsi villantuottajina myös maatilamatkailussa, lemmikkeinä, maisemanhoitajina ja terapiaeläiminä. Maisemanhoitoon ne sopivat siksi, että ne ylettyvät korkeammalle kuin lampaat, eivät pehmeillä anturoillaan jätä jälkiä maastoon ja lisäksi ne ovat niin hiljaisia, että niitä voi pitää alueilla, joissa ei saa tulla häiriötä kuten koulujen, sairaaloiden, hautausmaiden ja vastaavien lähellä.
Kasvattaminen

Alpakat ovat kalliita eläimiä. Ne lisääntyvät hitaasti, kantoaika on 11 kk, ja vasoja syntyy vain yksi kerrallaan. Naarasta kutsutaan Suomessa emäksi, urosta orhiksi tai oriksi ja nuorta eläintä criaksi, vasaksi tai karitsaksi. Alpakat, kuten laamatkin, tulevat toimeen niukalla rehulla ja niitä on helppo tarhata. Ne viihtyvät hyvin tutussa tarhassa ja tallissa. Ne ovat laumaeläimiä eikä niitä voi pitää yksin. Tarhaamista muiden eläinlajien kanssa ei suositella. Alpakoita ja laamoja voi tarhata hyvin yhdessä. Ne tosin voivat risteytyä keskenään.
Etelä-Amerikassa alpakoita pidetään usein puolivilleinä laumoina kuten poroja, ja ne kerätään kokoon vain keritsemistä varten. Ne laiduntavat Andien vuoristoniityillä 3500 ja 5000 metrin välillä Perussa, Ecuadorissa, Pohjois-Boliviassa ja Pohjois-Chilessä. Perinteiset intiaanien ponchot tehdään alpakanvillasta.
Alpakoita on kasvatettu Suomessa vuodesta 2002 alkaen. Vuoden 2013 alussa alpakoita oli Suomessa noin 600.
Ravinto

Alpakka on ruohonsyöjä. Kotiseudullaan Etelä-Amerikassa laumat laiduntavat tavallisesti vuorten alarinteiden vehmailla, sateisen ja lumen sulamisvesien kastelemilla niityillä. Toisin kuin vuohi, lammas ja nauta, alpakka ei vahingoita laidunruohostojaan. Ylähuulen halkio estää sitä syömästä ruohoa juurta myöten, eikä jalan pehmeä antura riko maanpintaa.
Uskomuksia

Perun inkoille alpakka oli uskonnollisesti tärkeä eläin. Jumaliaan miellyttääkseen inkat uhrasivat säännöllisesti laamoja ja alpakoita. Erään uuden tutkimuksen mukaan uhratut eläimet olivat yleensä nuoria uroksia, jotka surmattiin lyömällä kovalla esineellä päähän. Uhrieläinten karvan laatu osoittaa, etteivät inkat suinkaan uhranneet arvokkaimpia eläimiä laumoistaan. Vasa tai syntymätön sikiö haudattiin myös usein talon kynnyksen alle tuomaan onnea taloon.
Aiheesta muualla

Suomen alpakka- ja laamayhdistys
Albanian valtaus

Albanian valtaus oli Italian toteuttama Albanian miehitys 7.–12. huhtikuuta 1939. Italialla oli ollut suuri vaikutusvalta kuningas Zogu I:n Albaniassa ensimmäisen maailmansodan jälkeen. Hyökkäyspäätökseen vaikutti Saksan kasvava vaikutusvalta ja alueliitokset. Albaniassa maihinnousseet italialaiset kohtasivat vain suhteellisen vähän vastarintaa. Ankarimmat taistelut käytiin Durrësin kaupungin hallinnasta, jota alivoimaisten puolustajien onnistui puolustaa jonkin aikaa. Kuningas Zogu I pakeni maasta ja italialaiset miehittivät pääkaupunki Tiranan 8. huhtikuuta. 12. huhtikuuta italialaisten kokoama ”perustuslaillinen kokous” julisti personaaliunionin maiden välille ja Albanian kruunu annettiin Italian kuningas Viktor Emanuel III:lle.
Italia miehitti Albaniaa vuoteen 1943 saakka, jolloin se vaihtoi puolta toisessa maailmansodassa. Alueen miehittivät saksalaiset, jotka poistuivat seuraavana vuonna. Maailmansodan jälkeen Albaniaa hallitsivat Enver Hoxhan johtamat kommunistit.
Seuraukset

Italialaiset järjestivät 12. huhtikuuta Galeazzo Cianon johdolla niin sanotun perustuslaillisen kokouksen, johon oli valittu miltei satunnainen joukko maanomistajia, heimopäälliköitä ja talouselämän edustajia. Kokous julisti Zogun dynastian syrjäytetyksi ja monarkian pohjana olleen vuoden 1928 perustuslain lakkautetuksi. Tämän jälkeen julistettiin personaaliunioni Italian kuningas Viktor Emanuel III:n alaisuudessa. Albania oli edelleen muodollisesti itsenäinen, joskin selvästi italialaisten johtaman. Pääministeriksi valittiin Zogun vanha vastustaja Shefqet Vërlaci. Fasistien suuri neuvosto hyväksyi unionin seuraavana päivänä ja Viktor Emanuel hyväksyi Albanian kruunun 16. huhtikuuta. Albaniassa muutokset vahvistettiin edelleen uudella vuoden 1939 perustuslailla. Italian aikaisemmasta Albanian lähettiläästä Francesco Jacomoni di San Savinosta tehtiin Albanian varakuningas. Albanian fasistisesta puolueesta tuli maan ainut laillinen poliittinen järjestö.
Italialaiset olivat menettäneet yhteensä ehkä noin 700 miestä kaatuneina. Italialaisessa propagandassa tappioiksi tosin väitettiin vain 12 kaatunutta. Albanialaisten tappiot olivat mahdollisesti jonkin verran italialaisia suuremmat. Italian kuningas hallitsi Albaniaa Italian antautumiseen saakka 8. syyskuuta 1943. Saksalaiset joukot miehittivät Albanian, josta ne vetäytyivät loka-marraskuun aikana 1944. Sodan jälkeen Albaniassa nousivat valtaan Enver Hoxhan johtamat kommunistit.
Aiheesta muualla

Miten Albania kukistui. Puolustustahtoinen kansa jäi vaille johtoa. Erään sanomalehtimiehen mielenkiintoinen päiväkirja, Helsingin Sanomat, 23.04.1939, nro 108, s. 12, Kansalliskirjaston digitaaliset aineistot
Kesytön Albania. Italialaisten vaikeuksia, Helsingin Sanomat, 18.07.1939, nro 189, s. 4, Kansalliskirjaston digitaaliset aineistot
Italian (vaaleanvihreä) ja Albanian kuningaskunnat (tummanvihreä) vuoden 1939 kartalla.
Italialaisia joukkoja ja panssarivaunuja Durrësissa.
Italialaisia sotilaita.
Kuningas Viktor Emanuel III Albaniassa.
Balkanin liitto

Propagandajuliste, jossa Balkanin liiton maita edustavat sotilaat lynkkaavat Osmanien valtakuntaa esittävää lohikäärmettä.
Balkanin liitto oli Serbian, Bulgarian, Montenegron ja Kreikan vuonna 1912 muodostama sotilasliitto, joka soti vuosina 1912–1913 käydyssä ensimmäisessä Balkanin sodassa Osmanien valtakuntaa vastaan. Liitto syntyi Venäjän vaikutuksesta ja oli alkujaan nimellisesti tarkoitettu Itävalta-Unkarin vallan rajoittamiseen Balkanilla, mutta sen todellinen tarkoitus oli osmanien karkottaminen Balkanilta. Liittoon kuuluneet maat julistivat sodan Osmanien valtakunnalle lokakuussa 1912 ja saavuttivat pian voiton. Liitto kuitenkin hajosi heti sodan jälkeen, sillä siihen kuuluneet maat eivät päässeet yhteisymmärrykseen osmaneilta vallatun Makedonian jakamisesta. Kiista johti jo vuoden 1913 aikana toiseen Balkanin sotaan, jossa Bulgaria soti yksinään entisiä liittolaisiaan vastaan.
Aiheesta muualla

Kuvia tai muita tiedostoja aiheesta Balkanin liitto Wikimedia Commonsissa
Atoll

AA-2 Atoll on Nato-koodi neuvostoliittolaiselle ilmataisteluohjukselle Vympel K-13.
ATOLL, ohjelmointikieli, jota käytettiin Saturn-kantorakettien laukaisun yhteydessä
Atolli koralliriuttojen muodostama rengasmainen saari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Atoll”, voi hakea sivunnimihaulla, laajalla sivunnimihaulla tai tekstihaulla.
Atoleirosin taistelu

Atoleirosin taistelu (port. Batalha dos Atoleiros) oli taistelu, jonka portugalilaiset kävivät kastilialaisia vastaan 6. huhtikuuta 1384. Portugalin joukkoja johti Nuno Álvares Pereira ja kastilialaisia Kastilian Juhana I. Taistelu käytiin lähellä samannimistä paikkaa Alentejossa.
Atoleirosin taistelu oli seurausta Portugalin Fernando I:n kuolemasta vuonna 1383. Hän ei jättänyt jälkeensä miespuolisia perillisiä. Hänen tyttärensä Beatriz avioitui Kastilian Juhana I:n kanssa, mikä olisi tarkoittanut Portugalin siirtymistä kastilialaisten vallan alle. Portugali ei onnistunut saavuttamaan taistelussa itsenäisyyttään.
Baryogeneesi

Baryogeneesi eli baryonigeneesi on kosmologian teoria, joka synnytti epäsymmetrian aineen (baryonien) ja antiaineen määrien välille pian alkuräjähdyksen jälkeen. Baryogeneesin ansiosta  maailmankaikkeudessa on ainetta pelkkien fotonien sijaan. Baryogeneesiteorioista on merkittävinkenen mukaan? niin kutsuttu sähköheikkobaryogeneesi.
Saharovin ehdot

Vuonna 1967 Andrei Saharov ehdotti joukon ehtoja, joiden täyttyessä ainetta ja antiainetta syntyy eri suhteessa. Nämä ehdot ovat
baryoniluvun  \scriptstyle B säilymättömyys
C-symmetrian ja CP-symmetrian rikkoutuminen
vuorovaikutukset ovat poissa termisestä tasapainosta
Aiheesta muualla

hep-ph/9707419 A. D. Dolgov, Baryogenesis, 30 years after
hep-ph/9807454 A. Riotto, Theories of baryogenesis. CERN preprint CERN-TH/98-204
hep-ph/9803479 M. Trodden, Electroweak baryogenesis
Helsingin yliopisto; Uusi hiukkasfysiikan tulos pyrkii selittämään antiaineen puuttumisen maailmankaikkeudesta (julk. 14.11.2018)
Jyväskylän yliopisto; Kvanttikuljetusyhtälöt sähköheikossa baryogeneesissa
Yle Areena; Tiedeykkönen : Miksi maailmankaikkeudessa on ainetta enemmän kuin antiainetta? Hiukkasfysiikan yksi suuri mysteeri (audio)
Alkuräjähdyksen aikajana
Alkuräjähdys | Planckin epookki | Suuri yhtenäisepookki | Sähköheikkoepookki (Inflatorinen epookki | Uudelleenlämpeneminen | Baryonigeneesi) | Kvarkkiepookki | Hadroniepookki | Leptoniepookki
Fotoniepookki (Alkuräjähdyksen ydinsynteesi | Aineen valtakausi | Rekombinaatio) | Pimeä kausi | Reionisaatio
Biokertyvyys

Biokertyvyys on aineen kyky kertyä eliöön. Orgaanisten aineiden taipumusta biokertyvyyteen arvioidaan tavallisesti oktanoli/vesi-jakautumiskertoimen avulla, joka ilmaistaan yleensä log Kow -arvona. CLP-luokituksen mukaan aineella on taipumus biokertyvyyteen, jos log Kow ≥ 4. Biokertyvyystekijä (BCF) voidaan määrittää kokeellisesti kalalle ja se mittaa ominaisuutta paremmin. Aine tulkitaan mahdollisesti biokertyväksi, jos kalan BCF ≥ 500.
Ashtabula

| Ashtabula |
| --- | --- |
 Ashtabulan satamaa.
 Ashtabula
 Koordinaatit: 41°52′28″N, 80°47′45″W 
Valtio:  Yhdysvallat
Osavaltio:  Ohio
Piirikunta:  Ashtabula
Pinta-ala:  
 – Kokonaispinta-ala:  20,53 km²
Väkiluku (2010):  19 124
 – Väestötiheys:  931,5 as./km²
 
 www.cityofashtabula.com 
Infobox OKVirheellinen NIMI-arvo: 
Ashtabula on Yhdysvalloissa Ohion osavaltiossa sijaitseva kaupunki. Se on Ashtabulan piirikunnan suurin kaupunki. Vuonna 1801 perustetussa Ashtabulassa on 19 124 asukasta (2010). Kaupungin läpi virtaa Ashtabulajoki.
Ashtabula tunnetaan muun muassa vilkkaana rautatieristeyksenä sekä Eriejärven rannalla sijaitsevasta satamastaan, joka on Suurten järvien suurimpia hiilisatamia.
Kaupunki oli aikoinaan Ohion osavaltion merkittävin amerikansuomalaisten keskus. Tunnetuimpia kaupungissa vaikuttaneita amerikansuomalaisia ovat Ashtabulassa syntyneet Juha Mannerkorpi ja T-Bone Slim sekä kaupunkiin kaksivuotiaana muuttanut Maila Nurmi.
Aiheesta muualla

Kuvia tai muita tiedostoja aiheesta Ashtabula Wikimedia Commonsissa
Ohion osavaltio
| --- | --- |
Alueita:   Alleghenyn laakio  Bluegrass  Connecticut Western Reserve  Eriejärvi  Great Black Swamp  Ohio-joki 
Piirikunnat:   Adams  Allen  Ashland  Ashtabula  Athens  Auglaize  Belmont  Brown  Butler  Carroll  Champaign  Clark  Clermont  Clinton  Columbiana  Coshocton  Crawford  Cuyahoga  Darke  Defiance  Delaware  Erie  Fairfield  Fayette  Franklin  Fulton  Gallia  Geauga  Greene  Guernsey  Hamilton  Hancock  Hardin  Harrison  Henry  Highland  Hocking  Holmes  Huron  Jackson  Jefferson  Knox  Lake  Lawrence  Licking  Logan  Lorain  Lucas  Madison  Mahoning  Marion  Medina  Meigs  Mercer  Miami  Monroe  Montgomery  Morgan  Morrow  Muskingum  Noble  Ottawa  Paulding  Perry  Pickaway  Pike  Portage  Preble  Putnam  Richland  Ross  Sandusky  Scioto  Seneca  Shelby  Stark  Summit  Trumbull  Tuscarawas  Union  Van Wert  Vinton  Warren  Washington  Wayne  Williams  Wood  Wyandot 
Kaupungit (suurimmat):   Akron  Ashtabula  Canton  Cincinnati  Cleveland  Columbus (pääkaupunki)  Cuyahoga Falls  Dayton  Elyria  Hamilton  Kettering  Lakewood  Lorain  Mansfield  Mentor  Middletown  Parma  Springfield  Toledo  Youngstown
Bangladesh kesäparalympialaisissa 2008

Bangladesh osallistui Pekingin kesäparalympialaisiin vuonna 2008 joukkueella, johon kuului vain yksi urheilija, eli pikajuoksija Abdul Quader Suman, joka osallistui miesten 100 metrin juoksuun luokassa T12. Hän toimi myös maan lipunkantajana avajaisissa. Mitaleita hän ei saavuttanut.
Joukkue > Yleisurheilu

Abdul Quader Suman - Miesten 100 metrin juoksu (Luokka:T12)
Ave Maria (Piirpauken albumi)

| Ave Maria Piirpauke |
| --- | --- | --- |

Studioalbumin tiedot
 Äänitetty : heinä–syyskuu 1996
 Julkaistu: 1996
 Formaatti: CD-levy
 Tyylilaji: maailmanmusiikki
 Kesto: 57.42
 Levy-yhtiö: Rockadillo Records
Piirpauken muut julkaisut
| Metamorphosis – Live 1977–1995 1995 | Ave Maria 1996 | Laula sinäkin 1998 |
Ave Maria on vuonna 1996 ilmestynyt Piirpauke-yhtyeen 12. studioalbumi. Kahden edellisen albumin tapaan yhtye esiityy levyllä triona Cinta Hermo, Ismaila Sane ja Sakari Kukko, joka laulaa kaksi kappaletta salanimellä Auvo Z. Kaipaala. Hänen lisäkseen neljällä kappaleella on laulajana Markku Suominen.
Flamencovaikutteinen Ave Maria on ensimmäinen Piirpauken albumi, jolla ei ole yhtään sen johtohahmon Sakari Kukon sävellystä. Levyllä kuullaan muun muassa versio virrestä 408, Joutukaa, sielut, on aikamme kallis sekä Franz Schubertin säveltämä Ave Maria.
Kappaleet

Niin minä neitonen – 4.08  (suomalainen kansansävelmä)
Gira el Mundo – 3.48  (romanialainen kansansävelmä)
Sol y Luna – 3.39  (säv. ja san. Cinta Hermo)
Rumba de Angel – 4.14  (säv. ja san. Cinta Hermo)
El Valle de Santa Margarita – 4.26  (säv. ja san. Cinta Hermo)
Fandangos – 2.45  (säv. ja san. Cinta Hermo)
Nana – 3.35  (säv. ja san. Manuel de Falla)
Ninnio – 5.30  (säv. ja san. Ismaila Sane)
Laila Bamba – 4.14  (säv. ja san. Ismaila Sane)
Viipurin Vihtori – 2.38  (säv. Walter Rae, san. Toivo Elomaa)
Hurmalan häät – 3.23  (säv. Harry Bergström, san. Eino Kettunen)
Kulku kuutamossa – 3.35  (sav. Johannes Brahms, san. Kyllikki Solanterä)
Ave Maria – 3.54  (säv. Franz Schubert, san. Cinta Hermo)
Oi muistatko vielä sen virren – 3.35  (säv. Oskar Merikanto, san. Eino Leino, Juho Railio)
Joutukaa sielut – 3.18  (suomalainen kansansävelmä, san. Antti Achrenius)
Muusikot > Piirpauke

Cinta Hermo – laulu, kitara, lyömäsoittimet
Ismaila Sane – rummut, lyömäsoittimet, laulu
Sakari Kukko – saksofoni, huilu, kosketinsoittimet, lyömäsoittimet, laulu
Muusikot > Vierailevat muusikot

Markku Suominen – laulu (1, 12, 14, 15), taustalaulu
Auvo Z. Kaipaala – laulu (10, 11)
Baluji Shrivastav – sitar, laulu (14)
Toni Juntunen – taustalaulu
Mikko Karjalainen – taustalaulu
Ave Maria – Joulun klassikot

| Ave Maria – Joulun klassikot Jarkko Ahola |
| --- | --- | --- |

Studioalbumin tiedot
 Julkaistu: 9. marraskuuta 2012
 Formaatti: CD
 Tuottaja(t): Janne Huttunen
 Tyylilaji: joulumusiikki
 Kesto: 38.02
 Levy-yhtiö: Warner Music
Listasijoitukset
  Suomen virallinen lista: 4.
Jarkko Aholan muut julkaisut
|   | Ave Maria – Joulun klassikot 2012 | Suojelusenkeli – Joulun klassikot 2 2014 |
Ave Maria – Joulun klassikot on Jarkko Aholan joulualbumi, joka julkaistiin 9. marraskuuta 2012. Levyn myynti oli jo ennen joulukuun 2012 puoliväliä ylittänyt kultalevyrajan (10 000 kappaletta).
Albumi valittiin vuoden 2012 neljänneksi parhaaksi joulualbumiksi.
Kappaleet

Ave Maria – 4.37  (säv. Franz Schubert, san. Vexi Salmi, sov. Pessi Levanto, Janne Huttunen)
Sylvian joululaulu – 4.02  (säv. Karl Collan, san. Sakari Topelius, suom. san. Martti Korpilehto, sov. Pessi Levanto, Janne Huttunen)
En etsi valtaa loistoa – 3.17  (säv. Jean Sibelius, san. Sakari Topelius, sov. Janne Huttunen)
Mielenrauhaa – 3.57  (säv. Kassu Halonen, san. Edu Kettunen, sov. Pessi Levanto, Janne Huttunen)
Varpunen jouluaamuna – 3.29  (säv. Otto Kotilainen, san. Sakari Topelius, suom. san. K. A. Hougberg, sov. Pessi Levanto, Janne Huttunen)
Nessun dorma – 3.14  (säv. Giacomo Puccini, Franco Alfano, san. Giuseppe Adami, Renato Simoni, sov. Pessi Levanto)
Sydämeeni joulun teen – 3.45  (säv. Kassu Halonen, san. Vexi Salmi, sov. Pessi Levanto, Janne Huttunen)
Tonttu – 4.50  (säv. Lyyli Wartiovaara-Kallioniemi, san. Viktor Rydberg, suom. san. Walter Juva, sov. Pessi Levanto, Janne Huttunen)
Jouluyö, juhlayö – 3.43  (säv. Franz Gruber, san. Joseph Mohr, suom. san. K. O. Schönemann, sov. Pessi Levanto, Janne Huttunen)
Adagio – 3.03  (säv. Tomaso Albinoni, san. Affe Hällström, sov. Janne Huttunen)
Kokoonpano

Jarkko Ahola – laulu
Bratislava Symphony Orchestra kapellimestarinaan David Hernando Rico
Sibelius-lukion kamarikuoro johtajanaan Reijo Aittakumpu
Pessi Levanto – flyygeli
Samppa Laakso – urut
Mikko Kosonen – kitara
Ako Kiiski – basso
Sami Kuoppamäki – rummut
Janne Huttunen – koskettimet, perkussiot
Kokoonpano > Tuotanto

tuottaja – Janne Huttunen – tuottaja, äänittäjä (Neomusic)
Miikka Huttunen – äänittäjä (Sonic Pump, Paavalinkirkko), miksaaja
Paavo Malmberg – äänittäjä (Sonic Pump, Paavalinkirkko)
Svante Forsbäck – masteroija
Asko Kallonen & Hannu Sorminen – A&R (aspenmusic.fi)